kardosdrur/scandi-wiki huggingface dataset:
Hans Christian Johansen (politiker)

Hans Christian Johansen (født 8. januar 1805 i Østrup på Fyn, død 29. november 1863 sammesteds) var en dansk gårdejer og politiker.

Baggrund og virke 
Han var søn af gårdfæster Johan Andersen og Anna Margrethe Pedersdatter. Johansen bestyrede efter faderens død i 1824 fæstegården for sin moder og fæstede den selv i 1827. Han ægtede 20. juli samme år i Østrup Kirke Kirsten Andreasdatter. Senere, omkring 1854, købte han gården til selveje. I 1856 lod han gården Nylundsgården på Nymark opføre.

Fra 1831 til 1834 var han fattigforstander, mens han var skoleforstander fra 1838 til 1841. Han var desuden medlem af sogneforstanderskabet fra 1842 til 1847, voldgiftsmand ved gårdhoveriafløsningen fra 1850 og formand for Landboforeningen for det nordlige Fyn fra 1851. Han var desuden stifter af brandforsikringen for tjenestefolk i Odense Amt 1850 og samme år medstifter af kreaturforsikringen for Lunde og Skam Herreder. Endelig var han 1859 i medstifter af Lumby Folkehøjskole og fra 1863 og til sin død samme år formand for dens bestyrelse.

Politiker 
Hans Christian Johansen blev valgt til medlem af Den Grundlovgivende Rigsforsamling for Odense Amts 7. distrikt (Søndersø), hvilket han var fra 5. oktober 1848 til 5. juni 1849. Han fortsatte i den nyoprettede Rigsdag, idet han blev valgt til folketingsmand for Odense Amts 6. valgkreds (Søndersø, den senere Otterupkreds), og han sad på tinge fra 4. december 1849 til sin død 29. november 1863; oftest valgt ved kåring. Han var distriktsformand for Bondevennernes Selskab fra 1849. I Folketinget var han var 1858 en af A.F. Tschernings tilhængere. 

Han døde som følge af en lungebetændelse, som han havde pådraget sig under de ofte barske overfarter over Storebælt, når han skulle møde i Rigsdagen. I Østrup Kirkes våbenhus står et gravtræ over ham, og han er begravet på kirkegården.

Kilder 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 271. 
 Bjarne Fredberg Knudsen: Hans Christian Johansen (1805-1863) (PDF)
 Grundlovsmanden Hans Christian Johansen, 1001 fortællinger om Danmark

Eksterne henvisninger 

Personer fra Østrup
Folketingsmedlemmer fra Bondevennernes Selskab
Medlemmer af Den Grundlovgivende Rigsforsamling
Folketingsmedlemmer i 1840'erne
Folketingsmedlemmer i 1850'erne
Folketingsmedlemmer i 1860'erne
Kommunalpolitikere fra Danmark
Landmænd fra Danmark
Hans Christian Johansen

Hans Christian Johansen er navnet på flere personer:

 Hans Christian Johansen (politiker) (1805-1863) – dansk gårdejer og politiker
 Hans Christian Johansen (historiker) (født 1935) – dansk historiker og økonom, professor emeritus i økonomisk historie ved Odense Universitet / Syddansk Universitet
Joonas Tamm

Joonas Tamm (født 2. februar 1992) er en fodboldspiller fra Estland som er udlejet til den norske Eliteserien klub Sarpsborg 08. Joonas Tamm er udlejet af den estiske Meistriliiga klub FC Flora Tallinn.

Eksterne henvisninger
 
 

Fodboldspillere fra Estland
Sofia Hvenfelt

Sofie Hvenfelt (født 23. april 1996 i Göteborg, Sverige) er en kvindelig svensk håndboldspiller som spiller for København Håndbold og Sveriges kvindehåndboldlandshold.

Referencer 

Håndboldspillere fra Sverige
Live at Celtic Connections 2000

Live at Celtic Connections 2000  er et livealbum fra den skotske keltiske rockband Runrig fra 2000. Det markerede den første udgave af Celtic Connections, der er en skotsk musikfestival, der foregår hvert år i Glasgow i januar måned.

Spor 
 "Rocket to the Moon" - 6:39
 "Protect and Survive" - 4:19
 "Big Sky" - 7:27
 "Sìol Ghoraidh" (The Genealogy of Goraidh) - 6:52
 "The Only Rose" - 5:24
 "A Dh'innse na Fìrinn" (To Tell You the Truth) - 5:29
 "Edge of the World" - 5:36
 "Hearts of Olden Glory" - 4:45
 "Rubh nan Cudaigean" (Cuddy Point) / The Middleton Mouse - 3:18
 "Maymorning" - 5:48
 "The Message" - 5:33
 "Cearcall a' Chuain" (The Ocean Circle) - 3:13
 "Pòg Aon Oidhche Earraich" (A Kiss One Spring Evening) - 4:25
 "Skye" - 10:05

Referencer

Eksterne henvisninger 
 Live at Celtic Connections 2000 på Discogs

Runrig-livealbum
Livealbum fra 2000
Giorgi Margvelasjvili

Giorgi Margvelasjvili (georgisk: გიორგი მარგველაშვილი, født den 4. september 1969) er en georgisk politiker som var den fjerde præsident af Georgien (2013–2018).

Kilder og henvisninger

Georgiens præsidenter
Emil Bodholdt-Larsen

Emil Bodholdt-Larsen (født 15. februar 1999) er en fodboldspiller fra Danmark, der spiller for Lyngby Boldklub.

Klubkarriere 
Emil Bodholdt-Larsen fik sin debut på førsteholdet til kampen mellem Lyngby BK og AGF lørdag den 24. februar 2018, da han blev skiftet ind i det 90. minut.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
August Louis Detlev von Schrader

August Louis Detlev von Schrader (født 13. februar 1810 i Harburg, død 17. januar 1859 på Gut Bliestorf) var en lauenborgsk godsejer, landråd og politiker.

Virke 
Schrader var søn af overforstmester Georg August von Schrader (1777-1834) til godset Kulpin ved Ratzeburg. Han studerede fra 1827 jura ved universitetet i Göttingen og blev der medlem af studenterkorpset Corps Lunaburgia Göttingen. Fra sin fader arvede han godserne Bliestorf, Grienau (Grinau) og Kastorf, og på Bliestorf lod han ca. 1843 opføre en ny hovedbygning.

Han var landråd i Hertugdømmet Lauenborg, kgl. dansk kammerherre, og fra 1848 til 1853 havde Schrader sæde i det lauenborgske parlament. I 1854 udnævnte kong Frederik VII ham til talsmand for ridderskabet (Ritter- und Landschaft des Herzogtums Lauenburg) og til medlem af det kommende Rigsråd. Han sad i Rigsrådet indtil 1858, hvor Holsten og Lauenborg blev udskilt fra helstaten og dermed fra Rigsrådet.

Familie 
Schrader giftede sig 12. september 1843 med Adolfine Friedericke von Beulwitz (født 17. juni 1817 i i Celle, død 23. februar 1888 i Braunschweig), datter af kgl. hannoveransk overappelationsrets-præsident Anton Friedrich von Beulwitz og Helene von Hedemann. De fik fire børn:

 Henriette Friedericke Louise, ægtede 30. august 1863 i Dresden Friedrich August von Polenz
 Hypolite Wilhelmine
 Dorothea Elisabeth Ottilie
 Karl Ernst Adolf

Kilder 
 Omtale af slægten hos Gut Bliestorf 

Godsejere fra Sachsen-Lauenburg
August Louis Detlev
Kammerherrer fra Danmark
Medlemmer af Rigsrådet (1855-1866)
Tyskere i 1800-tallet
Jurister fra Tyskland
Den 5. bølge

Den 5. bølge (originaltitel: The 5th Wave) er en amerikansk sci-fi-thriller fra 2016. Filmen er instrueret af J Blakeson, produceret af blandt andre Tobey Maguire, og har Chloë Grace Moretz, Nick Robinson, Alex Roe, Maika Monroe, Liev Schreiber og Maria Bello i hovedrollerne.

Den 5. bølge er baseret på bogen af samme navn af Nick Yancey.

Rolleliste 
 Chloë Grace Moretz som Cassie Sullivan
 Nick Robinson som Ben Parish
 Alex Roe som Evan Walker
 Maika Monroe som Ringer
 Liev Schreiber som Colonel Vosch
 Maria Bello som Sergeant Reznik
 Zackary Arthur som Sammy Sullivan
 Tony Revolori som Dumbo
 Ron Livingston som Oliver Sullivan
 Maggie Siff som Lisa Sullivan
 Talitha Bateman som Teacup
 Nadji Jeter som Poundcake
 Terry Serpico som Hutchfield

Eksterne henvisninger 
 
 

Amerikanske film fra 2016
Science fiction-film fra USA
Thrillerfilm fra USA
Film baseret på bøger
Engelsksprogede film
Fodbold i 2017

Det følgende er planlagte begivenheder for fodbold i året 2017 over hele verden.

Begivenheder

Nyheder

Landskampsdatoer 
Planlagte landskampsdatoer, også kendt som FIFA Internationale Spilledatoer.

Kontinentale mestre

Mænd

Kontinentale klubmestre

Mænd

Kvinder

Hjemlige mesterskaber

AFC Nationer

Mænd

CAF

Mænd

CONCACAF

Mænd

Kvinder

CONMEBOL

Mænd

OFC

Mænd

UEFA

Mænd

Kvinder

Hjemlige pokalturneringer

AFC

Mænd

CAF

CONCACAF

Mænd

CONMEBOL

Mænd

UEFA

Mænd

Kvinder

Priser

Dødsfald

Referencer

Eksterne henvisninger 
 Fédération Internationale de Football Association (FIFA) – FIFA.com

 
2017
H.P. Johansen

Hans Peder Johansen (født 24. marts 1881 i Ønslev nær Eskilstrup på Falster, død 17. april 1962) var en dansk lærer og politiker.

Han var søn af husmand J.P. Johansen og hustru Bodil Marie født Olsen, tog lærereksamen fra Jonstrup Seminarium 1905 og var kommunelærer i Middelfart fra 1908 til 1941. Han var censor i praktisk skolegerning ved lærereksamen.

Johansen var formand for Socialdemokratiet i Middelfartkredsen fra 1913 og var medlem af Middelfart Byråd fra 1917. Han var desuden medlem af Folketinget en kort tid i 1920, men blev i 1924 valgt til Landstinget, hvor han sad indtil tingets nedlæggelse i 1953. Her var han medlem af Landstingets Finansudvalg og af Rigsretten til 1953.

Han blev gift 22. august 1907 med Anna Valborg Petersen (født 12. januar 1882 i Ødis ved Kolding), datter af lærer K. Petersen og hustru Vilhelmine født Suhr.

Kilder 
 Digitaliseret udgave om H.P. Johansen iKraks Blå Bog 1957  

Personer i Kraks Blå Bog (afdøde)
Personer fra Falster
Lærere fra Danmark
Medlemmer af Middelfart Byråd
Folketingsmedlemmer i 1920'erne
Landstingsmedlemmer i 1920'erne
Landstingsmedlemmer i 1930'erne
Landstingsmedlemmer i 1940'erne
Landstingsmedlemmer i 1950'erne
Tidligere folketingsmedlemmer fra Socialdemokraterne
Medlemmer af Rigsretten
Fodbold i 2018

Det følgende er planlagte begivenheder for fodbold i året 2018 over hele verden.

Begivenheder

Nyheder

Landskampsdatoer 
Planlagte landskampsdatoer, også kendt som FIFA Internationale Spilledatoer.

Kontinentale mestre

Mænd

Kontinentale klubmestre

Mænd

Kvinder

Hjemlige mesterskaber

AFC Nationer

Mænd

CAF

Mænd

CONCACAF

Mænd

Kvinder

CONMEBOL

Mænd

OFC

Mænd

UEFA

Mænd

Kvinder

Hjemlige pokalturneringer

AFC

Mænd

CAF

CONCACAF

Mænd

CONMEBOL

Mænd

UEFA

Mænd

Kvinder

Priser

Dødsfald

Referencer

Eksterne henvisninger 
 Fédération Internationale de Football Association (FIFA) – FIFA.com

 
2018
Tour of Antalya 2018

Tour of Antalya 2018 var den 1. udgave af det tyrkiske landevejscykelløb i Antalya. Løbet foregik i perioden 22. til 25. februar 2018. Løbet var en del af UCI Europe Tour 2018 og var i kategorien 2.2. Den samlede vinder af løbet blev russiske Artjom Ovetsjkin fra Marathon-Tula Cycling Team.

Hold og ryttere

Det danske landshold
Christian Albrechtsen
Silas Zacharias Clemmensen
Mads Østergaard Kristensen
Andreas Handberg Madsen
Mads Rahbek
Kasper Würtz Schmidt
Kristian Arnth Sørensen

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 

2018
UCI Europe Tour 2018
Johannes Christian Johansen

Johannes Christian Johansen (født 4. januar 1878 i Vestermark ved Viborg, død 21. juni 1949 i Løgstrup) var en dansk husmand og politiker.

Han var søn af arbejdsmand Søren Christensen (død 1900) og Marie Johansen (død 1932), var på højskoleophold på Vestbirk Højskole i vinteren 1899-1900 og var statshusmand i Kvosted fra 1908 til 1932, hvorefter han flyttede til Løgstrup. Han blev gift 20. december 1904 med Kirstine Christensen (født 13. februar 1871), datter af land­post Morten Christensen (død 1883) og hustru Mette Marie født Jakobsen (død 1921). Johansen og hustru var nære venner af digteren Jeppe Aakjær, og da Johansen i 1913 for første gang stillede op til rigsdagskandidat for Socialdemokratiet, var det med Aakjærs officielle støtte. Alligevel blev han ikke valgt. Til gengæld blev han i 1917 medlem af det lokale sogneråd, hvor han sad til 1921 og atter fra 1929 til 1932. Efter sin flytning blev han medlem af Vorde-Fiskbæk-Romlund Sogneråd fra 1937 til 1943. Først i 1918 blev han valgt ind i Rigsdagen som socialdemokratisk landtingsmand, og da han i 1948 havde været der i 30 år, måtte han gå af på grund af alder. På tinge var han medlem af Ligningsrådet fra 1938 og af Toldrådet fra 1946.

Johansen var tillige formand for Taarup so­cialdemokratiske Forening 1910-32, for Moesgaard Afholdsforening 1913-23, for Løvelkredsens socialdemokratiske Kredsorganisation fra 1933 og for Grundforbedringsudvalget for Viborg Amt, medlem af bestyrelsen for Taarup-Kvols-Borris Kommunes Hjælpekasse 1914-17 og af bestyrelsen for Det danske Hedeselskab fra 1935. 

I juni 1949 døde Johannes Christian Johansen i sit hjem i Løgstrup. Sigfred Jensen, der var Løvelkredsens formand, tog initiativ til at samle penge ind til en mindesten, og ved afsløringen den 25. juni 1950 holdt han afsløringstalen, og forhenværende folketingsmand, redaktør A.C. Mortensen holdt mindetalen.

På stenen står der: "Husmand Johs. Chr. Johansen, f. 4-1-1878 d. 21-6-1949. Medlem af landstingen [sic] 1918 – 1948. Du slog ingen tallerkener mod væg, ingen så dig med fråde i skæg. Gik i kampen foruden larm, sejred ved troskab mer end harm. Jeppe Aakjær 1929. Rejst af småkårsfolk i Viborg amt." Verslinjerne stammer fra en sølvbryllupssang, som Jeppe Aakjær skrev til ægteparret Johansen.

Kilder 
 Kraks Blaa Bog 1949 Digitaliseret udgave
 Mindesten og Monumenter i Viborg amt, Ernst Wickstrøm, Viborg Stiftsmuseum 1986, side 199. Digitaliseret

Personer i Kraks Blå Bog (afdøde)
Personer fra Jylland
Statshusmænd fra Danmark
Landstingsmedlemmer i 1910'erne
Landstingsmedlemmer i 1920'erne
Landstingsmedlemmer i 1930'erne
Landstingsmedlemmer i 1940'erne
Kommunalbestyrelsesmedlemmer fra Socialdemokraterne
Det Konservative Parti (Island)

Det Konservative Parti (islandsk: Íhaldsflokkurinn) var et konservativt politisk parti i Island grundlagt i Reykjavík den 24. februar 1924.

Partiet blev etableret af hovedparten af Borgerpartiets altingsgruppe, mens tre tingmænd fra partiets liberale fløj under tidligere statsminister Sigurður Eggerz ledelse genoptog navnet Selvstændighedspartiet (den ene af Borgerpartiets to forløbere) og i 1927 stiftede Det Liberale Parti. 

I 1929 dannede Det Konservative Parti sammen med Det Liberale Parti et nyt borgerligt samlingsparti, der fik det historiske navn Selvstændighedspartiet, og lige siden har været Islands dominerende politiske parti.

Det Konservative Parti var det første egentlige højrefløjsparti i Island. Dets partiavis var Morgunblaðið, der gik med over til det nye Selvstændighedspartiet.

Partiets eneste leder var den senere statsminister Jón Þorláksson.

Se også 
 Politiske partier i Island

Tidligere politiske partier i Island
Sergej Litvinov

Sergej Nikolajevitj Litvinov (russisk Сергей Николаевич Литвинов; født 23. januar 1958 i Tsukerova Balka  ved Krasnodar, død 19. februar 2018) var en hammerkaster som konkurrerede for Sovjetunionen, og derefter for Rusland.

Under OL i 1980 i Moskva tog han sølv i hammerkast.

Otte år senere, under OL i 1988 i Seoul, tog han guld. Han blev også verdensmester i disciplinen to gange, under VM i 1983 i Helsinki og VM i 1987 i Rom.

I løbet af karrieren satte Litvinov tre verdensrekorder. Hans søn Sergej Litvinov () er også hammerkaster.

Eksterne henvisninger 
 

Hammerkastere
Olympiske mestre fra Sovjetunionen
Personer fra Krasnodar kraj
Kai Johansen (diplomat)

Kai Johansen (født 9. oktober 1902 i Næstved, død 10. september 1971 i Afrika) var en dansk modstandsmand, journalist og diplomat.

Uddannelse og karriere i venstrepressen 
Han var søn af slagtermester P. Johansen (død 1944) og hustru Anna f. Rasmussen (død 1953) og fik sin journalistiske uddannelse ved Næstved Tidende. Han blev senere ansat ved Vendsyssel Tidende i Hjørring, var journalist ved Venstres Pressebureau 1930-35 og var korrespondent i London til den danske venstrepresse fra 1936. I 1938 blev Kai Johansen leder af Landbrugsrådets pressesekretariat, hvilket han var til 1948. Her redigerede han bl.a. Landbrugsrådets beretning Landbrugsudstillingen på Bellahøj 1938. Han var desuden pressesekretær ved Det Internationale Handelskammers kongres i København 1939 og sekretær i Landbrugets radioudvalg og filmsudvalg 1943-48. Han var medarbejder ved Det Danmark vi bygger (1943).

Besættelsen 
Under besættelsen var Johansen medarbejder ved det illegale nyhedsbureau Information og andre illegale blade, og han var daglig leder af Informations redaktion fra oktober 1944 til befrielsen i maj 1945. Han var medarbejder ved udgivelsen Danmarks Frihedskamp.

Han var medlem af bestyrelsen for Dansk Kulturfilm 1946-48.

Diplomatisk karriere 
Dernæst blev Johansen i 1948 presseattaché ved den danske ambassade i Washington D.C., hvilket han var til 1960. Senere blev han pressechef i Udenrigsministeriet og i 1968 Danmarks ambassadør i Kenya, hvilket var en meget udsædvanlig udnævnelse, når det medtænkes, at Johansen ikke var uddannet jurist eller skolet som diplomat. Men hans usædvanlige evner førte til udnævnelsen. I 1970 blev han tillige Danmarks ambassadør i Malawi, og ved sin død i 1971 var han desuden Danmarks ambassadør i Tanzania, Uganda og Zambia.

Han døde i 1971 på vej med sine akkreditiver som Danmarks nye ambassadør i Botswana. Lasse Jensen erindrer: "Jeg mindes en væltet bil på en landevej i Botswana, som jeg slap fra med en forvredet skulder, mens min medpassager, udenrigsministeriets tidligere legendariske pressechef og ambassadør Kai Johansen blev så hårdt kvæstet, at han senere døde i et ambulancefly på vej til Johannesburg."

Han var dekoreret med Dannebrogordenen.

Han var gift med Gudrun Madsen, datter af skoleinspektør Anders Madsen, Horsens og hustru Birgitte Kristine født Kjær.

Kilder 
 
 Kraks Blå Bog 1957 Digitaliseret udgave

Personer i Kraks Blå Bog (afdøde)
Ambassadører fra Danmark
Modtagere af Dannebrogordenen
Personer fra Næstved
Danskere i 1900-tallet
Journalister fra Danmark
Journalister ved Dagbladet Information
Omkomne ved trafikulykker
Politikere fra Venstre
Fanny Petersen

Fanny Petersen er navnet på flere personer:

 Fanny Petersen (skuespiller) (1847-1925) – dansk skuespillerinde, født Kruse (Fanny Adolphine Adelaide Kruse, gift Dall og Petersen)
 Fanny Petersen (maler) (1861–1934) – dansk maler
Fanny Petersen (maler)

Fanny Cecilie Petersen (født 24. november 1861 i Odense, død 26. juli 1934 i København) var en dansk maler.

Hun blev født i Odense, hvor faderen, hoffotograf Jens Petersen (1829-1905) da var bosat. Hendes moder var Bendine Charlotte f. Bendix (1826-). Hun lærte at tegne og male hos maleren Bertha Wegmann, på Tegne- og Kunstindustriskolen for Kvinder og senere hos Julius Paulsen. Fra februar 1889 til 1892 gik hun på den med Kunstakademiet forbundne Kunst­skole for Kvinder, hvor Viggo Johansen var lærer, var i 1893 på studierejse i Holland og i 1895 i Italien. Siden kom hun til Bretagne. I 1893 deltog hun i konkursen for den Neuhausenske Præmie, dog uden at vinde den. Hun udstillede nogle portrætter på Charlottenborg Forårsudstilling, men hun har også malet interiører og folkelivsbilleder. Desuden har hun malet en del pasteller, bl.a. af dyr. 

Hun døde ugift og er begravet på Garnisons Kirkegård.

Værker 
 Portræt af grosserer H.C. Petersen (1892)
 Portræt af hoffotograf Jens Petersen (udst. 1896)
 Afteninteriør (udst. 1900)
 Portræt af min mor (udst. 1902)
 Interiør (1903)
 En gammel gård i Ebeltoft (udst. 1904)
 Blind romersk tigger med sin dreng (udst. 1906)
 Portræt af forfatteren Peter Eggert Benzon (1906)
 To koner i passiar, Bretagne (udst. 1908)
 En lille pige i særkeærmer (udst. 1910)
 En ung sportsmand (udst. 1910)
 Aften i Volterra (udst. 1910)

Kilder

Eksterne henvisninger 
 

Malere fra Danmark
Personer fra Odense
Danskere i 1800-tallet
Danskere i 1900-tallet
H.C. Petersen

H.C. Petersen er navnet på flere personer:

 H.C. Petersen (grosserer) (1837-1909) – dansk grosserer (Heinrich Christian Petersen)
 H.C. Petersen (højskoleforstander) (1925-2015) – dansk højskoleforstander (Hans Christian Albrikt Lauritz Petersen)
H.C. Petersen (grosserer)

Heinrich Christian Petersen (født 26. september 1837 i Flensborg, død 6. april 1909) var en dansk grosserer.

H.C. Petersen blev født i Flensborg som søn af Nicolaj Petersen og fik en landbrugsuddannelse nær Tilsit i Østpreussen. Her giftede han sig 29. maj 1866 i Havestrom med Franziska Otilia Fischer (født 13. juni 1841), datter af kornhandler Franz Fischer og hustru født von Plehwe. I et tidsrum forpagtede Petersen en domænegård for en baron von Sauken.

Faderen havde en filial af sin købmandsforretning i København, så i 1870 blev H.C. Petersen sendt mod København for at bestyre filialen. Men i virkeligheden påbegynde han en ny virksomhed. Her fik han grossererborgerskab den 23. august og grundlagde her den kendte maskinforretning H.C. Petersen & Co., som han oparbejdede med stor dygtighed. Da tanken om centrifugalkraftens anvendelse til mælkeskumning opstod herhjemme fremsat af professor Vilhelm Storch så tidligt som i årene 1872-73 i Ugeskrift for Landmænd, fulgte grosserer H.C. Petersen ideen med stor interesse, og i 1878 anstillede docent N.J. Fjord i hans lokale i Industriforeningen forsøg med Lefeldts selvskummende centrifuge. Da Burmeister & Wains mælkecentrifuge kom frem, overtog H.C. Petersen eneforhandlingen af den. Den hurtige og store ud­bredelse, denne centrifuge fik, skyldes i første række de gunstige resultater, der fremgik af docent Fjords forsøg, men H.C. Petersens forretningstalent har sikkert også haft sin betydning.

Hans forretning blev i de år oparbejdet til at blive landets største maskinforretning. Det er ikke få eller små gaver, grosserer Petersen i årenes løb ydede landbrugsinstitutioner eller til land­ økonomiske øjemed. Eksempelvis skal det fremhæves, at den model af et arbejdende mejeri, der findes i Landbohøjskolens samling af mejeriredskaber, af ham oprindelig er skænket til professor Thomas Riise Segelcke, der senere overdrog den til samlingen. H.C. Petersen gav også et tilskud på 1.000 kr. til Landhusholdningsselskabets byggefond. Desuden ydede H.C. Petersen udvalget for mejeriudstillingen på Den nordiske Udstilling i København 1888 stor og fortjenstfuld støtte med hensyn til etableringen af "det arbejdende mejeri" på denne udstilling. Ikke blot påtog han sig at forsyne dette mejeri med alle nødvendige maskiner og redskaber, men han afholdt også alle udgifterne ved maskinernes opstilling og pasning. Og det skyldtes hans medhjælp, at udvalget opnåede en forhandling med flere kølemaskinfabrikanter i Storbritannien og Tyskland, der førte til, at selskabet for Lindes Ismaskiner i Wiesbaden for egen regning påtog sig opstillingen af den ammoniakkølemaskine, der holdt det lokale afkølet, i hvilket smørudstillingerne afholdtes.

I 1894 optog han Alfred S. Blom som kompagnon. Blom drev virksomheden videre fra 1909.

Kilder 
 Tidsskrift for Landøkonomi (1909) Digitaliseret udgave
 Nils Kiær, HCP - et familiefirma gennem 130 år, 2000. Digitaliseret udgave

Grosserere fra Danmark
Personer fra Flensborg
Danskere i 1800-tallet
Danskere i 1900-tallet
Holger Johansen

Holger Johansen er navnet på flere personer:

 Holger Johansen (direktør) (1880-1935) – dansk direktør
 Holger Johansen (fabrikant) (1892-1970) – dansk fabrikant, civilingeniør
 Holger Johansen (filolog) (1898-1970) – dansk professor, dr. phil. i tysk filologi
 Holger Friis Johansen (1927-1996) – dansk professor, dr. phil. i klassisk filologi
Durward Street

Durward Street tidligere Buck's Row, er en gade i Whitechapel, London.

I den tidlige morgen 31. august 1888, blev liget af Mary Ann Nichols også kendt som "Polly", fundet liggende død på fortovet i den sydlige del af Buck's Row. Hun anses generelt som det første Jack the Ripper-offer. Da sagen tiltrak meget uønsket opmærksomhed til gaden, blev den omdøbt til Durward Street samme år som mordet.

Jack the Ripper
Veje i London